ནང་ལྟར་ན་དུང་དཀར་ནི་རྔམ་ནག་པའི་མཐའ་ཡས་རྒྱ་མཚོ་ཆེན་པོར་གནས་པའི་སེམས་ཅན་ཡོད་དོ་ཅོག་གི་ཚེ་སྲོག་གི་གཤེད་མར་རྔམ་པའི་ཆུ་སྲིན་དུག་ཅན་གྱི་སྲོག་སྙིང་ཐལ་བྱུང་དུ་འབིགས་པར་བྱེད་པའི་མདའ་རྒོད་ཡིན་པ།ཆུ་སྲིན་དུང་གིས་ཕིགས་པ་ལྟར།ཞེས་དཔེ་མཚོན་དུ་གྱུར་ཡོད་པ་བཞིན།རྒྱལ་སྲས་རིག་གསུམ་མགོན་པོའི་གསང་བ་གསུམ་གྱི་རྣམ་རོལ་དང་།དཔལ་ཨོ་རྒྱན་གྱི་སློབ་དཔོན་ཆེན་པོ་མཚོ་སྐྱེས་རྡོ་རྗེའི་སྐུ་གསུང་ཐུགས་གསང་བ་མི་བཟད་པ་རྒྱན་གྱི་འཁོར་ལོའི་ཁྱད་ཡོན་དང་མི་གཉིས་པའི་གླིང་རྗེ་སར་རྒྱལ་པོའི་དྲག་པོ་མངོན་སྤྱོད་ཀྱི་ཕྲིན་ལས་དུང་མདའི་རྣོ་དབལ་གྱི་གཟུགས་སུ་བཀོད་པས།ཁམས་གསུམ་གྱི་སྐྱེ་བོ་དབུགས་ཀྱིས་བསྡུས་ཚད་ཉོན་མོངས་པར་བྱེད་པའི་ནག་ཕྱོགས་བདུད་སྡེའི་སྤྱི་ཁྱབ་དགའ་རབ་དབང་ཕྱུག་ཆུ་སྲིན་གདུག་པ་ཅན་ལྟ་བུ་དེའི་འཁོར་ཚོགས་དཔུང་སྡེ་དང་བཅས་པའི་རྫུ་འཕྲུལ་སྟོབས་ནུས་ཡོད་དགུ་ཟིལ་གྱིས་མནན་ཏེ།གཟུགས་མེད་མུན་པའི་ཨེ་ཁང་ནག་པོ་རུ་སྨྲ་མེད་ལྐུགས་པའི་བརྟུལ་ཞུགས་སུ་མར་མེ་ཤི་བའི་མེ་རོ་ལྟར་འདར་ཧྲིལ་ཧྲིལ་བྱེད་པ་ཞིག་བཟོ་བའི་སྟོབས་ནུས་ཀུན་ནས་རྫོགས་པ་གསལ་བཤད་བྱས་ཡོད་པ་མངོན་གསལ་དོད་པོས་མཚོན།